تورکیه باش ناظیر بینا‌لی ییل‌دیریم، عسگر سیویل تعادوندا ائدیلن دوزنلمه‌‌لرله، تورک سیلاح‌لی گوجلری‌نین ضعیف‌لیگه اوغراتیلمادیغینی عکسینه تأثیرلی ایشینه زمین حاضیرلاندیغینی ایفاده ائتدی.
قایدا‌لارا گلیشمیش اؤلکه‌لردکی اوردولارین فونکسیونلاری‌نین اساس آلیندیغینی سؤیله‌ین باش ناظیر؛
"فتح الله‌چی ترور تشکیلاتی‌نین (فتو) بون‌دان سونرا اوردو ایچینده تخریباتین اولماماسی و یا بونا بنزر کودتا تشببوسونون میدانا گلممه‌سی اوچون ائدیلمه‌سی لازیم اولان ایشلری ائتدیک" دئدی.
باش ناظیر ییل‌دیریم، بعضی اؤزل تلویزیون‌لارین اورتاق یاییندا گوندمه باغلی گئنیش قیمتلندیرمه‌لرائتدی.
15  ژوئیه‌ده خائین کودتا گیریشیمی ائدن‌لرین حقوق چرچیوه‌سینده ان آغیر شکیلده جزالاندیریلاجاغینی وورغولایان ییلدیریم،
"هئچ بیر شئی یانلارینا کار قالمایا‌جاق. اما بونو خصوصیله سؤیلمک ایستییرم. عدالتله داورانما‌لی. چونکی تورکیه بیر حقوق دولتی، حقوق دولتینده ده موحاکیمه‌سیز جزا اولماز. اونلار محاکیمه‌سیز جزالاندیردی اما بیز دولتیک، بیزه محاکیمه‌سیز جزا یاراشماز." ایفاده‌لرینی ایستیفاده ائتدی.
کودتاچی‌لرین، حادثه گئجه‌سی "یورددا باریش" دئیرکن، وطنداش‌لارین اوزرینه مرحمت‌سیزجه گولله یاغدیردیق‌لارینی سؤیله‌ین ییلدیریم، سؤزلرینی بئله داوام ائتدیردی:
"بونو هانسی اولوی هدف آدینا ائتدیک‌لرینی ده بیر جور آنلایا بیلمیریک. کیمین آدینا ائدیلدیگینی ده آنلایا بیلمیریک. اگر بو اؤلکه‌نین گله‌جگیسه، بو اؤلکه‌نین رفاهی ایسه، بو اؤلکه‌نی داها ایره‌لی آپارماغا چالیشماقسا بونون آدی، نیه اؤلدورورسونوز بو اینسان‌لاری؟ نیه اوچاقلاری، بومبا‌لاری ائندیریرسینیز؟ نیه تانک‌لاری اینسان‌لارین اوزرینه سورورسونوز؟ نیه هلیکوپتر‌دن تصادفی و هدف گودمه‌دن اینسان‌لاری اؤلدورورسونوز؟ نیه اعتراض ائدن اینسان‌لاری کسکین نیشانچی‌لارلا ائندیریرسینیز؟ بو سوال‌لار سوروشولا‌جاق.
کودتا گیریشیمی‌نین فتح الله گولن طرفین‌دن پلانلاندیغی‌نین بیلیندیگینی ده ایفاده ائدن بینا‌لی ییل‌دیریم؛
"اما فتح الله گوله‌نین ظرفیتی بو کودتانی پلانلاماغا یئتر می چاتماز می؟ سوال بو. بو موضوعدا موذاکیره‌لر داوام ائدیر. بونون بیر اوست عقلی موطلق وار. اونو دا بیلیریک. بونو بیلیریک، اما بونو اثبات ائتمک لازیم‌دیر." دئدی.
15 ژوئیه‌دن بو یانا داوام ائدن دموکراسی کئشیک‌لرینه ده توخونان ییل‌دیریم؛
"وطندا شلاریمیزدا خصوصیله خواهیش ائدیرم، فرقلیلیک‌لریمیزی سرمایه قبول ائدک. بو گون قوجاقلاشما گونودور. بو دموکراسی کئشیک‌لرینه داوام ائدک "ایفاده‌لرینی ایستیفاده ائتدی.
ییل‌دیریم، بازار گونو ایستانبولدا بؤیوک ایشتیراک‌لی 'دموکراسی و شهیدلر میتینگی ائدیله‌جگینی ایفاده ائده‌رک مخالیفت پارتی‌لری‌نین ده دعوت ائدیلدیگینی ایفاده ائتدی.
